એન્વાયરોમેન્ટ પ્રોટેક્શન ગ્રુપ ટોક્સિક લિંકના અભ્યાસમાં જાણવા મળ્યું કે ભારતીય માર્કેટમાં ઉપલબ્ધ 16 કન્ઝ્યુમર બ્રાંડના 18 પર્સનલ કેર પ્રોડક્ટ સર્ટિફાઇડ લેબ ટેસ્ટિંગમાં ફેલ ગયા છે. ટેસ્ટ કરવામાં આવેલ પ્રોડક્ટ પૈકી 50% ફેસવોશ અને 67% સ્ક્રબમાં માઇક્રોપ્લાસ્ટિક મળી આવે છે. દુનિયાના અનેક દેશોએ તેના પર પાબંદી મૂકી દીધી છે કેમ કે તે સહેલાઇથી નાશ પામતા નથી જ્યારે તેનાથી થતું નુકસાન ખૂબ વધારે છે. માઇક્રપ્લાસ્ટિક અથવા બીડ્સ તરીકે ઓળખાતા આ કણનો આકાર 1 મીમી જેટલો હોય છે અને તે સ્કિનને પોલિશ કરે છે.